IZAZISO NGE “ MVO.”

Umzi wakowetu mawuyi qondisise kakuhle indlela yokuhlaulela

‘IMVO ZABANTSUNDU” ukuba intlaulo

Erolelwa Ikwata, xa iflke kwange nyanga yokuqala S3.

Erolelwa Ikwata, iflke emva. kwenyanga yokuqala 3s. 6d.

Kuvulelekile ukuba otandayo awuhlaulele wonke unyaka kwausaqala. Intlaulo yonyaka ifike kwa usaqala, 12s.

Ngangoko kunokwenzeka intla­ulo itunyelwa nge Money Order efunyanwa kwi Post Offices.

Iveki.

Abaxhasi be *Mvo* aba mali itunyelwe ngo April lo, mazo bangaxakaniseki kuba i risiti zabo zingafiki kwangexesha u Mr. Jabavu ubengeko ekaya.

KUYABONAKALA ukuba esi sifo singu mbhendeu: aBinamntu usaziyo, abanye bati eiyadamba ukutwasa kwehlobo, abanye bati i sidamba ukungena kobu sika. Simana ukuwakangela omabini lamaxesha akuko mahluko siya tyikitya.

KUTSHINTSHO lwaba fundisi base Wesile i Tamara linikwe u Mr. Nohe obese Monti, indawo yake itatwa ngu Mr. J. Magaba, H Mr. Dlakiya uya e Natal.

Ngokuhlwa ngomso siya kupulapula ingoma ye sikala sase Mgqwakwebe ka Masingata (Harperton School). Imvumo iya kupatwa ngu Mr. Z. J. Sokopo.

U Sigcau, inkosi yama Mpondo, utumele kwi *Government Gazette* inteto yokukanyela ukuba akazange amnike mvume u Mr. J. R. I Girling yokumba afune ilitye lemali kwelaso ' Mampondweni.

Mhla nge Cawa engapaya kwedluleyo, lati xa lidudumayo e Johannesburg kwabonakala ingqukuva ezinku lu ezimbini zomlilo zisihla esibhakabhakeni, zaqekeka xa zipezu kwe sitali sika Captain von Brandis esimgama nendla. Baye kuwa pantsi abantu abebe sendlwini, umninindlu wanexesha elide ewe isiduli.

SivakaLise ngemihlali kwele veki egqitileyo ukuba Amabhulu ase Lady Grey ahlanganise £32 yokuquba Ilizwi kwa Bantsundu, udaba esilufumene emva koko lolokuba leyo mali ihlanganiselwe abantu abamhlope. Besisatsho ukuba kungade kuvele nto na e Nazarete.

Kune isipango esikulu e Madagascar wazala wahamba ngapandle umlambo ongum Ikoipa. Amanzi akukulise amasimi amakulu e holesi eseyomile. Ngati nakuba yindlala kuba konakele esona siqingata siyilima kakulu ihelesi, isityo esikulu selozwe.

Ematyaleni ase Natal, umfana omncinane kakulu unikwe ishumi leminyaka entolongweni ngoknbamba isigwaqubakazi esomeleleyo somfazi womntu. Lomfanyana waye mana ukubiza itnali yake endodeni yalo mfazi isuke ixabane naye. Ngobunye ubusuku yada yambela yamapula ingalo, Buka ambamba nomfazi kwangobo busuku. Ute umfazi imbambe ngamandla lontwana, akolwa amatyala.

U “Offy ” obesele nexesha elide engu Nobhala wo nkosi yama Swazi, wagxotwa, ulinga ngako konke anako ukuba abuyiselwe kulo ndawo. Ube samkela iwaka le ponti ngomnyaka. Uhamba esiti ko “Siyazi ” lento’ifayo inkosi Umbandine kwenziwa kukugxotwa kwake, sebe tshele kulonto ke o “ Siyazi.” U “ Offy ” umangalelwe ezi Jajini zase Natal ngu Mr. Moodie wase Kapa ngemali yake enga £3,324 17s.6d.

Inqanawa yomkosi i *Zaire* yase Portugal igaleleke e Durban ngolwesi-Tatu lwegqitileyo iveki no Major Pinto, ivela e Delagoa Bay isinga e Mozambique ngenxa yezipitipiti ze mvukelo e Mjassa.

I Palamente yase Natal ivulwe ngolwesi Tatu lweveki egqitileyo.

U Mr. W J. St. J. Turner, obambele imantyi yase Mount Frere u Mr. W. G. Cumming, umiselwe ukuba abo man’ukutyelela ku “ Noneka.”

Ngolwesi-Ne olugqitileyo kucolwe usana lomntu omnyama pambi komnyango wendlu ka Mr. A. W. Guthrie wase Bhayi. Lusiwe e Hospitile apo lunqakwa kona, unina akaziwa.

Kubanjwe ama Zulu amabini ngokuranelwa e Krugersdorp ngenxa yesidumbu sika Mr. A. A. Philips esacolwa ngenye intsasa ngu Mr. W. Robinson silidlavu ngamanxeba nazi nduma.

Umdwadwasi wase Xesi ubulewe kukutya inyama ka *dila,* abanye bagule kodwa basinda nzima; pofu bonke bebeqale ngokusela ubuhlungu.

U Gordon Sprigg, umfo ontsundu ube pambi kwamatyala kwenye yemantyi zeli lase Maxhoseni, ngokubeta inkabi ade wayityapaza iliso. Imkangele yamkangela imantyi yati makake ayekugcinwa entolo. ngweni wobuye atete. Eligama lali'e madoda.

Inkosi yase Lusutu u Tsita Mafoku usinge ema Mpondweni ngenxa yakungapiwa ndawo ngu Rulumente e Matatiele.

Iqenqa liko kakulu ngoku pakati kwabantu abantsundu base Kimberley, into embi abalisi kwa Rulumente apo bagcinwa kona abanalo ukuze bangasuleli abanye.

Inqanawa eyi Clan Cameron ifike ecwebeni lase Kapa yabika ukuba inomntu ohliwe yingqakaqa. Kutiwe mayike ime bucala yodwa.

U Koli udliwe £2, engenazo iveki ezi­mbini entolongweni, ufunyenwe enefatyi ezintatu zotywala bom Xhosa endlwini yake, e Bhayi.

Inkwenkwana engu White yase Humansdorp ite isalesa incwadi yayo ingqengqe ngomhlana ekoyini yayo kwakusasa, yabona iiwexu elide lenyoka selilenga lenga pezu kobuso bayo, ihla elup ihleni lwe koyi akushukuma. Ite hlambululu yamisa ngapaya. Ayimkatalelanga inyoka iye kungena emngxunyeni ose gumbini, waye u White elibele kunxiba ngokukauleza Unqikiwe umgangato wendlu yabulawa.

Ikumkani yase Rashiya ite xa ilungiselela ukuya emngcwabeni wornnye wamapakati ayo yatyelwa ukuba yonke indlela izele zigebenga eziyilaleleyo ukuba ziyidubule, yase ihlala.

Kuvakala ukuba u Rulumeute wase Transvaal uyinika u Dr. Brill wase Bloem­fontein, indawo yobongameli bemfundo kwelozwe'

U Albert Sinclair udliwe ishumi lesheleni yimantyi yase Kapa ngokusebenza nge hashe elityabukileyo esifubeni.

Abelungu abakwela kwinqwelo zezikulu ka loliwe obaleka pakati kwe Kapa ne Kimberley bayakala zincukutu. Bati akanakulala umntu, ude ayekufika apo aya kona ete qo ezingela ezonyamakazana ziliso libabayo.

Ifama elingu Jansen lase Steynsburg lite xa lihlayo enqweleni latyibilika edesilbomeni lawa ngapambili yakwela ivili epambili pezu komhlati, yatyumza ingalo yasekunene. Yanela ukumxuzula intloko akafa.

Ngeveki egqitileyo kungene iqela labelungu kwinqanawana eyi Falcon e Kapa beya kuwaka elwandle. Bate besancokola behleka isiqarala sentsini wapuluka omnye weyela. Kutotywe isikitshana kwafunwa akabonwa, nanamhla.

Umfana womlungu wage Leeds pesheya u Albert Cundall ubemana ukulesa nemihlali ibali legora elikulu elancokola ngokuti lona lingazixhoma noko lingafi. Lide labekelana nabanye, latat’intsotela lakwela emtini omde lazixhoma ngomqala. Yangena yona intsotela emqaleni, yayinqaba kaloka ukuzikulula. Kute xa sekuvakala izitonga zokupuma kompefumlo kwagqita intombazana nealondlela yayinqamla intsontela. Lite laknqabuka igora labadla bonke abo bantu belibekelene nabo kuba alifanga. Lomfana u Albert ute akukov’ukulilesa elibali naye watata intsontela engacebisananga nabani waya kuzixhoma akabonwa bani xa atutsatutsayo elinga ukuzikulula, wafa.

Abantu bayapela kudliwa ngenxa yokungazinyamekeli igusha ne bhokwe zabo ukuzivasa ngeyeza le bhula nokumbikela umhloli wayo yakubako emihlambini yabo. Uti umntu xa ebeke wazivasa kwakanye nyakenye ahlale ekoncile pantsi kwalonto.

U Mr. Carl Mangold wase Bhayi uzincome ukukwela kwelinye inene eline hashe eliti alinge kwelwe mntu wumbi ngapandle kwalo. Bakwel ebaya ngapandle e Swartkop, kute ekubuyeni batshintshisana ngamahashe, lamwisa kwa oko u Carl Mangold, upinde wakwela labuyalamwisa, unyawo lwabambeka esitibilini labaleka naye limrola pantsi, wenzakala kakulu wayakufela e Hospitile.

Ilizwe elingena ngcwaba. I Mangolia lilizwe elibanzi pakati kwe Siberia no China apo ungeze nlalame ingcwaba. Limiwe sisizwe esipile kutya inyama yezilo kupela. Xa umntu abhubhayo kutiwa “ yayiyakwandula inyama ibuyele kwase nyameni,” isidumbu siyekulahlwa endle sityiwe zizilo zasendle nazizinja.

Umteto awuwavumeli amalungu Amagqugula apete iziqingata ukuba angene ezikontilekeni. U Hon. R. P. Botha, M.L.C., udliwe £25 yimantyi yase Rafu, ngokwapula lowo mteto.

IZINGWE ziyayigqiba impahla esiqingateni sase Nyara, yintwana encinane umntu ukulahlekelwa ngama 30 egusha kwinyanga enye.

U Mr. D. Devenish unobhala omkulu we Union Boating Company yase Bhayi uboleke ama £20,000 e Bankini ngegama lalo Nkomponi, wayifaka etasini walimpempeta ngeveki egqitileyo, akukavakali lomkondo.

Umtshato—Kuko indoda eseyiqinile efuna ukuzeka, ifnna inkazana eligqoboka lase Rabe. Ibe nempahla einalunga na £400 ixabiso layo ; ubudala ibe pakati kwa 21 na 35 eminyaka; ibe nobubele; ingabi naratshi ebantwini; ibe ngumntu o’dala onwabile ; ingabi siguli ; ibentle; ibe nengqondo ; ibe liledi ugokuzalwa nokukuliswa kwayo. Abapendulayo abasokubhengezwa amagama abo.

Kuko Ibhulu elihlangene nenkwenkwana ye Ngesi xa lipuma nenqwelo yalo e Bar­berton layibamba layibopelela pezulu lemka nayo. Kute apo kukululwe kona umkokeli wayakukha amanzi lona lemka nenkabi, yasala lentwana igcinwe libhaku leli Bhulu. Itabate isiqa senyama enqwe­leni yasinika ibhaku elo, lati lisalibele kukudla sona yanyebeleza yabaleka yagoduka:

Ijamani elisebenza kwa Mr. S. J. Brown ngase Komani, libenesitukutezi sobomi belihlabati, lazisa kwipakade elizayo ngokuzidubula.

Ngobunye ubusuku idindala lafika ucango lwevenkile ka Mr. G. Whitaker apa e Qonce lunga tshixwangwa, kukangelwe kusasa kubonakele zibiwe zonke ipeni—eziyiponti —ebezishiywe ebhokisini yemali, kuqondakala ukuba kuko umntu ote pambi kokuba kuvalwe wazimela pakati.

Imitombo icelwa ukuba iyekwe ukutengiswa zivenkile zalapa. Esosicelo sipuma ekomitini epetwe ngu Rev. H. Gutsche no Mr. M. Toennessen. Zicelwa ivenkile ukuba ekupeleni kuka May zipeze ukwenza nokutengisela abantsundu imito­mbo yokwenza utywala. Enye yalile, ezinye zavuma xa iyakuyekwa zivenkile zonke.

“Imvo” ibifanele ukubulelwa yi *Watchman* ipepa lima Sprigg alapa kuba uziswele kakubi indaba selincedwa kumana lipakula kuyo. Ukuba ibingeko *Imvo* i *Watchman* ngeyingamatambo awomileyo.

Umfo wase Mount Sterling e Kentucky, obe qelene nefokotshelakazi lalapo ute ngenxa yokukatazwa ngabantwana bake abasitoba bechase lento ayenza nalenkazana wasuke wenza iyelenqe nengqwem'.akazi leyo nabanakwayo ababini lokuba leyo ntsapo itakatwe ngetyefu yonke. Bekwenzile oko baqwakeke kwa oko abatatu kwabo bantwana.

Isigwebo esinzima siwiswe ngolwesi-Hlanu olugqitileyo pezu kwe Nkosi zakwa Zulu ezazivukele umbuso. U Ndabuko i la leminyaka; u Shengana i 12 u Dinizulu i 10 leminyaka besentolongweni. Umtshutshisi matvala wakomkulu umise isaziso sokuba kuko ityala lesibini azakummanga lela ngalo u Dinizulu, lokubulala.

Umbhali wepepa lase Tinara uti inkwenkwana ka Mr. Ignatius Botha wase Eilands River, ite ngokumana ibona inyosi zihlangula kufupi nendlu yakokwayo yati kubazali izakuke ilinge ukuzisinga. Ibemzuzwana imkile, yavakala imemeza ibiza, bacinga ukuti izibonile, akwaya mntu. Kute sekumzuzu wanesitukutezi unina akubona ingafiki waya kuyikangela wafika umntwana elele pantsi iyinqaba ukupakama kanti ulunywe li roboshi, engasaboni kukuyukwa buhlungu. Usezwe iyeza lomntu omnyama, alanceda wafa. Lomntana wayeke nyakenye walunywa leli limdakana iramba endlwini wancedwa liyeza lase mlungwini.

Inkazana yase Hamburg pesheya kwelama Jamani isematyaleni ngokusuka e kofutshapini yayo itengisele abantwana inyama eqiniweyo ye kati. Ite ngokuranelwa lenyama izito zifutshane kangaka yangenwa yonke indlu, kwafunyanwa isikumba esitsha sekati.

Unyana ka Mr. P. Alford ukatywe lihashe entloko lwenzakala ukakuyi ngangokuba u Dr. Berry wase Komani asivingce esosiroba ngeceba le silivere. Bati ubhekiselela ekupileni, inxeba liyabuya.

Ebatenjini base Lady Frere ama Bhulu amabini ate akukatazwa yinkwenkwana yomntu omnyama ayixhesha ngamahashe ayakuyibandezela ngeliwa. Ixolele ukubulawa liliwa kunama Bhulu yatsiba, yenzakala kolotsibo yafa. ati lawo Mabhulu yintwana leyo.

U Mr. D. Munro wangase Dikeni uhlelwe sihelegu esilusizi. Jntwanazana yakeyamagqibelo ibidlala kufupi nendlu, ekufupi unina. Ungene endiwini unina eyakuyikelela amanzi okusela wapuma engasakuboni umtwana, kanti weyele etankini yamanzi ebiiuleke kanoinane. Uzipose pakati. Kufike omnye umlungu xa kunjalo wabanyula bobabini kanti umntwana seleraxiwe, kweza negqira alanceda nto kuba umpefumlo wase upumile.

Sinosizi ukungabi nako ukuzingenisa kwelanamhla incwadi ezitunyelwe kwi Bala Labadlali ngamadodana e Champions.

Imvo Zabantsundu

NGOLWESI-NE, MAY 2, 1889.

ISINALA ZABANTSUNDU.

SAKA senza inqakwana eli futshane nge Sinara Zabantsundu epepeni lika March 14 ogqitileyo sikalazela lento yokuti ape kuqukene intsapo yentlanga ezintsundu zonke ukutatela e Kapa kude kuse kwa Zulu kube kulapo imfundo igqitwa nazi kolwana ezi ncinane za Belungu. Eso siroro ke siya sipinda namhla, ingentando yetu, kodwa sinyanzelwa yinto esiyi bona ngamehlo ukuba asi yiyo ntsebenzelo pambili. Ngo March ibi zi Mviwo zo lutsha lwendawo ngendawo zale Koloni olu funa imfundo, Abalesi betu bozi bona iziqamo zezo Mviwo komnye umhlati weli lanamhla ipepa. Zindidi mbini. olokuqala lolwe zifundo ezi pakamileyo, olwesibini lolwe zifundo ze ntsapo ye zikula.

Njengoko sasite tupa njalo nge March lowo okunene Isinala Zabantsundu azi naba fundi baku didi loku qala lwe mfundo efun’ukuti tyi. Nakolu didi lwe mfundo ye ntsapo Isinala azibonakalanga njengohlobo ebe zifanele ukubonakala ngalo Kuba azina mfundo zimbi zi sukela zona, bezi’fanele ukuba kule ndawana zikuyo zigixe ukupu-melelisa abafundi. Asiyi kanyeli imizamo eyenziwa zezinye Isinala yoku fundisa imisebenzi—ezinjengeza se Lovedale, Emtwaku, Clarkebury, Blythswood ne Clydes­dale, esilitetayo siti mayi ngabi siqwala esi ngcileza ngamlenzana mnye imfundo ukuba baya yinikwa Abantsundu. Mabalinikwe njengoko injalo. Njengokuba emisebenzini be fundiselwa ukuba bayazi ngoku fezekileyo ukuze nokuba bangena pakati kwe ngeibi za Bamhlope beme njenga madoda, makube njalo nase mfundweni; mabayi nikwe njengoko injalo ukuze abo bakwi sebe layo babe nokuma nje­nga madoda napakati kwa Bamhlope abafundileyo. Imfundo equtywa zi Sinala Zabantsundu ayinjalo.

Pakati kwa Bantsundu kuko amadoda anamalungelo kakuhle anokuba xhasa abantwana babo nge bhatala nokuba bahleli iminyaka emininzi xa beya kufumana imfu­ndo eya nelisayo.

Ukutsho ke siti yintonina ukuba Isinala zipale ’mmangweni mnye nezi kolwana ezi ncinane? Lento senza lowo mbuzo senziwa kukuba uhlanga olu ntsundu aluna ndawo zimbi zokufincela kuzo amabhongo entliziyo zalo.

Ukuba akuko nto yimbi yenziwa ngabapati beinfundo baya kudinwa kumana besiva lombuzo wokuba ipina imfundo?

Imviwo ze University.

Kudidi loviwo olupakamileyo nonyaka nje bebe 197 abutumela amagama abo e Kapa, kute mhla ngoviwo ba 193, abane batshona ezi mviweni, omnye wa­gxotwa xa kulila usiba ngokwenza ubuqinga. Bonke kufuneke betate Isingesi ne Zibalo; kwezinye iziftindo bapumelele ngoluhlobo: Latin 111, History lid, Greek 8, French 38, Dutch 89, German 5, Algebra 152, Geometry 10G, Chemistry 9, Physical Geography 81, Physics 11, Botany 19, Zoology 3 Sitate abafundekezi Sinaleni za Bantsundu bodwa.

A.—SCHOOL higher examination.

*Class I. Abapumelele "Honours.”*

60 H. Eagle, Lovedale Institution.

*Class II. Abapumelele Kodwa.*

83 E. Dower, Lovedale Institution.

Olu didi lulandelayo lolwe ntsapo ye zikula. Abaminyaka ingapezu kwe 16 ubudala babekwe eli tshatshaza. Babe ngama 924 abatumela amagama abo e Kapa, kute kwakufika usaka logqatso bafumaneka be 915 abasitoba ababiko; omnye wagxotwa pakati nge similo sobuqinga. Kolu gxuba i 186 latshona ugokubulala inteto ye Nkosazana; laza i 107 latshona nge zibalo; ama 84 nge history; ama 89 nge geography ; ama 214 ngokungafikeleli enanini elingumgqukselo kwakuqukwa yonke into. Sitate Abantsundu, nabafunda kweza Bantsundu Isinala bodwa.

B.—SCHOOL ELEMENTARY EXAMINATION.  
*First Class.*

20 \* William B. Jojozi, Clarkebury Inst.

31 \* Walter Stofile, Matuhela School, Debe. 75 G. Austin, Zonnebloem College.

105 \* George H. Sepuru, Heald Town Inst. 119 Dambuzi' Lovedale Institution.

(.O. Dichaba ,,

*Second Class.*

137 J. R. Kota, Lovedale Institution.

155 \* Anthony Daniel „

159 \* Adam Lutumbu „

164 \* Alex Sondlo, St. John’s Coll , Umtata.

190 \* Henry Benzana, Heald Town Inst.

212 \* Aaron Nazo, St. John’s Coll., Umtata.

239 \* Alex. Tyamzashe, Lovedale Inst.

255 \*John April, Clarkebury Institution.

260 \* George Dlepu, Heald Town Inst.

270 \* Robert Sioka, Lovedale Institution.

318 \* Thomas Gcesa, Heald Town lust.

334 \* Edward Mtembu, Heald Town Inst.

349 \*John Z. Zini, Middelburg.

389 Mita Bleki, Lovedala Institution.

410 \* George B. Ntsiko, Heald Town Inst.

426 \* Luke Ntebe „

429 \* Yekelo Mbali, Lovedale Institution. Andrew Muller ,,

469 \* M. Pakati, Blythswood Institution.

473 Montagu Moriarty „

482 Edward Curnick „

484 \* F. Philip, Lovedale Institution.

486 Amelia Sicina „

500 \* Joshua Mbeki, Blythswood Inst.

515 \* Adolphus Bottoman, Lovedale Inst.

526 \* Charles Rulashe, Heald Town Inst.

529 \* Solomon Zimba, Lovedale Institution.

548 \* Lennox Ntanga, Lovedale Institution.

564 \* Johannes Mapekula, Clarkebury Inst.

580 Charles Kinsley, Lovedale Institution.

587 Simon Bikitsha, Blythswood Institution.

607 Benjamin Didishe, Lovedale Institution.

Ziti zakudweliswa i Sinara za Bantsundu njenga manani eziwapumezileyo kwezi mviwo zimbini zime ngolublobo :—

Olwe

Olupakamileyo Ntsapo Bebonke

“(MISSING TEXTS)"…..

Lovedale ... 1 1 2 15 19

Heald Town... 0 0 17 8

Blythswood... 0 0 0 5 5

Clarkebury ... 0 0 12 3

St. John’s Col.,

Umtata ... 0 0 0 2 2

Zonnebloem.., 0 0 10 1

1 1 5 31 3 8

Ingqungqutela yama Wesile.

Kwi ngxelo yetu yeveki egqitileyo yale Ngqungqutela ingentla saposa igama lika Rev. D. Lutuli owaye pakati kwaba mkelelwe ebufundisini obuzeleyo.

INTLANGANISO YABANTU BONKE.

Ngokuhlwa kolwesi-Tatu yaba yintlanganiso evunyelwe ukungenwa ngabantu bonke. Kuleswe incwadi evela kweyase Ngilani Ingqungqutela isa kule. Kwateta u Mongameli u Rev. J. Smith- Spencer, no Rev. Philip Tearle obe hambele pesheya, no Revs. A. T. Rhodes, J. M. Dwane no J. Fish.

*Ngolwesi-Ne, April* 18, 1SS9.

Iqela labafundisi naina nene amhlope lingenise isicelo sokuba epepeni lendaba zama Wesile elisand’ ukwenziwa makufakwe umfundisi omncinane abelungu umncedisi wo Mhleli, abhatalwe yilo nkomponi yama Wesile. Livunyiwe elo cebo.

IZIQINGATA EZIGUQULWEYO.

Ukwabiwa kwa bafundisi nezi qingata kutate ixesha elide ukuxoxa. Kuza kongezwa omnye umfundisi e Kokstad nase Ligwa; asuswe omnye e Pieter­maritzburg kusale babini, asuswe omnye omhlope e Edendale. Kutiwe makungabiko mfundisi e Darkly East, e Lady­smith kongezwe omnye omhlope nomnye ontsundu. Owase Bui’ghersderp kutiwe makaye kuhlala e Molteno. E Newcastle nasse Telapi kongezwe omnye ontsundu ; e Bhayi kongezwe omnye ontsundu oya kuhlala e Humansdorp, i Reddersburg, abantsundu, yangeniswa e Bloemfontein. I Hanover yakutshwa e Middelburg yafakwa e Colesberg.

REV. C. PAMLA.

Isicelo sentlanganiso eyayise Qonce yesiqingata sase Queenstown sokuba u Rev. C. Pamla makendwe Umvangeli ojikeleza zonke iziqingata eshumayela singene. Amalungu axoxe kakulu eteta ngokumhlope, saliwa eso sicelo yi Ingqungqutela.

IZINDLU ZA BAFUNDISI.

Kugqitywe kwelokuba ezindawo zilandelayo mazizakele indlu za bafundisi:— Stranger, Peddie, Kroonstad ne O’Kiep.

UNOBHALA OJIKELEZAYO.

Isicelo sase Natal sokuba Ingqungqu­tela mayenze u Nobhala we Ronaskapu yama Wesile oya kulihamba lonke eli lase South Afrika singene. Emva kwe ngxoxo kutiwe alika fiki ixesha lonobhala wolohlobo.

REV. F. MASON.

Isicelo sentlanganiso yesiqingata sase Rini sokuba u Rev. F. Mason, Umhlalingapambili wayo, apiwe umnyaka atyelele e Ngilani ngenxa yempilo embi yake, samkelwe.

REVS. W. WYNNE NO G. WATERHOUSE.

No Mr. Wynne uvunyelwe ukuba atyelele e Ngilani unyaka omnye emva kwe Ngqungqutela yomnvaka ozayo. U Rev. G. Waterhouse ngenxa yezizatu ezitile ezibukali uvunyelwe ukuba awele kwa ngoku angalindi ezayo.

AMA SALVATION.

U Rev. R. Lamplough ungenise isicelo somnye wabapati be Salvation Army ecela ukuba avunyelwe ashumayele kuma Wesile. Ibe lukuni intlanganiso, kwada kwatiwa maze u Rev. Lamplough ayikangele ngokwake lonto.

*Ngo-Mgqibelo, April* 20, 1889.

Umongameli omdala, u Rev. H. Tindall, ulese ingxelo ende yencwadi abe bhalelana zona no Nobhala be Ronaskapu yase Ngilani beteta nge mali malunga naba fundisi abatyelela pesheya. Longxelo yamkelwe.

Kubulelwe Umongameli omdala nge siyalo sokubekwa kwezandla asenze ngobusuku bolwesi-Hlanu.

ISIQINISELO SOBU FUNDISI.

U Rev. F. Mason ungenise icebo lokuba bonke abafundisi ababeka izandla yile Ngqungqutela bamkele Iziqiniselo zobu Fundisi. Lavunywa elo cebo.

ABAFUN’ UBUFUNDISI.

Kugqitywe kwelokuba ngapandle kwe mviwo ezikoyo kade abasebenzela ubu fundisi babo tumela Intshumayelo ebhaliweyo e komitini ye mviwo. Abantsu­ndu kugqitywe kwelokuba babe mgantweni mnye naba mhlope ngokutata iminyaka emine bepumelela imviwo.

REV. J. W. WOOD.

u Rev. J. W. Wood ose Ngilani ngoku kutunyelwe izwi lokuba makake ahlale kwelo, akukabiko ndawo angabekwa kuyo.

INGUQULELO YE SIXHOSA.

Ingxelo ye Komiti ye nguqulelo ye Sixhosa ilesiwe yamkelwa, kwagqitywa kwelokuba ezi nguqulelo zilandelayo zishicilelwe:— Twelve Rules of a Helper, Pastoral Regulations of the Yearly Con­ference, and Later Regulations appended to the English Class Book.

INCWADI YA MACULO.

Ingxelo ya balungisi be ncwadi ya maculo esi Xhosa yamkelwa, yabuya yamiselwa leyo komiti ukuba iwuqube lowo msebenzi. Amaculo amatsha alikulu awongezwe kwa madala. Kuyalezwe ukuba kushicilelwe amawaka amahlanu encwadi. Le Komiti yongezwe ngokufakwa ko Rev. W. Sargeant, Rev. B. Mama, no Rev. P. Mpinda.

IMITSHATO YE SIXHOSA.

Kumiswo i Komiti ukuba ikangele ingxoxo ye mitshato ye Sixhosa ize ne ngxelo yayo ngolwesi-Tatu.

ABANYE ABAPUMLAYO.

Kuvunyelwene ukuba u Rev. J. Skosana no Rev. J. R. Pharkie abafundisi abantsundu bapumle emsebenzini.

IZIYALO.

Kuleswe Isiyalo somnyaka se Ngqu­ngqutela esibhekiswa kwi ramente zaba mhlope, kwaleswa ngu Rev. E. J. Barrett esibhekiswa kwela Bantsundu. U Rev. J. Dwane etelelwe ngabanye abafundisi abantsundu ute isijalo masibe sinye, makuguqulwe esi sibhekiswa kweza bamhlope iramente. Yalile intlanganiso ngokuti esi siyalo sa Belungu asisokuzi nceda nto iramente ezintsundu.

UNOBHALA WABA ZAMANISHI.

Kubulelwe u Rev. J. Thompson, M.A., unobhala waba zamanishi ngomsebenzi akade ewenzela Ingqungqutela.